
ЕЎРАЗІЙСКАЯ ЭКАНАМІЧНАЯ КАМІСІЯ
САВЕТ


РАШЭННЕ

	«27» красавіка 2026 г.
	№ 73
	  г. Масква



Аб унясенні змянення ў раздзел I пераліку катэгорый тавараў, часовае знаходжанне і выкарыстанне якіх на мытнай тэрыторыі Еўразійскага эканамічнага саюза ў адпаведнасці з мытнай працэдурай часовага ўвозу (допуску) дапускаюцца без выплаты ўвазных мытных пошлін, падаткаў (уключаючы ўмовы і гранічныя тэрміны такога часовага знаходжання і выкарыстання), і катэгорый тавараў, для якіх тэрмін дзеяння мытнай працэдуры часовага ўвозу (допуску) з’яўляецца больш кароткім або больш працяглым, чым 2 гады
У адпаведнасці з пунктам 3 артыкула 219, пунктам 2 артыкула 221 Мытнага кодэкса Еўразійскага эканамічнага саюза і пунктамі 5 і 51 дадатку № 1 да Рэгламенту работы Еўразійскай эканамічнай камісіі, зацверджанага Рашэннем Вышэйшага Еўразійскага эканамічнага савета ад 23 снежня 2014 г. № 98, Савет Еўразійскай эканамічнай камісіі вырашыў:
1. Унесці ў раздзел I пераліку катэгорый тавараў, часовае знаходжанне і выкарыстанне якіх на мытнай тэрыторыі Еўразійскага эканамічнага саюза ў адпаведнасці з мытнай працэдурай часовага ўвозу (допуску) дапускаюцца без выплаты ўвазных мытных пошлін, падаткаў (уключаючы ўмовы і гранічныя тэрміны такога часовага знаходжання і выкарыстання), і катэгорый тавараў, для якіх тэрмін дзеяння мытнай працэдуры часовага ўвозу (допуску) з’яўляецца больш кароткім або больш працяглым, чым 2 гады, зацверджанага Рашэннем Савета Еўразійскай эканамічнай камісіі ад 22 красавіка 2024 г. № 54, змяненне згодна з дадаткам.
2. Гэта Рашэнне ўступае ў сілу па сканчэнні 10 каляндарных дзён з даты яго афіцыйнага апублікавання.


Члены Савета Еўразійскай эканамічнай камісіі:

	Ад Рэспублікі
Арменія
	Ад Рэспублікі
Беларусь
	Ад Рэспублікі
Казахстан
	Ад Кыргызскай
Рэспублікі
	Ад Расійскай
Федэрацыі

	


М. Грыгаран
	


Н. Пяткевіч
	


 С. Жумангарын
	

Д. Амангельдыеў
	 А. Авярчук

да Рашэння Савета 
Еўразійскай эканамічнай камісіі
ад 27 кастрычніка 2026 г. № 73


ЗМЯНЕННЕ,
якое ўносіцца ў раздзел I пераліку катэгорый тавараў, часовае знаходжанне і выкарыстанне якіх 
на мытнай тэрыторыі Еўразійскага эканамічнага саюза ў адпаведнасці з мытнай працэдурай 
часовага ўвозу (допуску) дапускаюцца без выплаты ўвазных мытных пошлін, падаткаў (уключаючы ўмовы і гранічныя тэрміны такога часовага знаходжання і выкарыстання), і катэгорый тавараў, для якіх тэрмін дзеяння мытнай працэдуры часовага ўвозу (допуску) з’яўляецца больш кароткім або больш працяглым, чым 2 гады


Дапоўніць пунктамі 39–41 наступнага зместу:
	«39.  Грамадзянскія грузавыя самалёты, 
не аснашчаныя грузавой рампай, з масай пустога падрыхтаванага апарата большай за 20 000 кг, 
але не большай за 90 000 кг (код 8802 40 003 9 ТН ЗЭД ЕАЭС), якія змяшчаюцца пад мытную працэдуру часовага ўвозу (допуску) да 31 снежня 2036 г. уключна 

	не ўстаноўлены
	144 месяцы

	178 месяцаў*

	40. Шырокафюзеляжныя, далёкамагістральныя грамадзянскія грузавыя самалёты з масай пустога падрыхтаванага апарата большай за 120 000 кг (коды 8802 40 009 4, 8802 40 009 6 і 8802 40 009 7 ТН ЗЭД ЕАЭС), якія змяшчаюцца пад мытную працэдуру часовага ўвозу (допуску) да 31 снежня 2036 г.уключна
	не ўстаноўлены
	144 месяцы
	178 месяцаў*

	41. Шырокафюзеляжныя, далёкамагістральныя грамадзянскія грузавыя самалёты з масай пустога падрыхтаванага апарата большай за 20 000 кг, 
але не большай за 90 000 кг (код 8802 40 003 8 ТН ЗЭД ЕАЭС), або большай за 90 000 кг, але не большай за 120 000 кг (код 8802 40 004 8 ТН ЗЭД ЕАЭС), якія змяшчаюцца пад мытную працэдуру часовага ўвозу (допуску) да 31 снежня 2036 г. уключна
	не ўстаноўлены
	144 месяцы
	178 месяцаў*».

